**Divorț administrativ în primărie**

**Divorţul de comun acord se înregistrează în sistem informatizat S.I.I.E.A.S.C. (Sistemul Informatic Integrat de Emitere Actelor de Stare Civila)**

**Dacă soţii sunt de acord cu divorţul şi nu au copii minori**, născuţi din căsătoria care face obiectul divorţului sau adoptaţi împreună şi nu au mai solicitat altor autorităţi desfacerea căsătoriei ofiţerul de stare civila de la **locul căsătoriei sau al ultimei locuințe comune a soţilor** poate constata desfacerea căsătoriei prin acordul soţilor, eliberandu-le un certificat de divort, potrivit legii.

**Atenţie!**

-Cererea de divorţ pe cale administrativă se face în scris, ***se depune şi se semnează personal de către ambii soţi, în faţa ofiţerului de stare civilă.***

**-Soţii vor fi prezenţi împreună atât la depunerea cererii de divorţ cât şi la depunerea cererii de stăruinţă (după termenul de 30 de zile calendaistice).**

- Dacă soţii nu se prezintă împreună, la termenul stabilit, dacă ambii soţi sau unul dintre aceştia renunţă la divorţ, dacă intervine naşterea unui copil sau unul dintre soţi între timp este pus sub interdicţie ori a decedat, **dosarul de divorţ se clasează**.

-Valabilitatea documentelor cu care se face dovada identităţii solicitanţilor se verifică atât la momentul depunerii cererii, cât şi la data eliberării certificatului de divorţ.

**Termenul de soluţionare a cererii** este de **35 de zile** (30 de zile calendaristice - termen de gândire + 5 zile lucrătoare - termen pentru eliberarea certificatului de divorţ).

La **DOSARUL** de depunere a cererii de divorţ, se anexează următoarele **documente**:

* **CERTIFICATELE DE NAŞTERE ŞI CĂSĂTORIE** ALE SOŢILOR, în **original**
* **DOCUMENTELE PRIN CARE SE FACE DOVAVA IDENTITĂŢII** (***CI, BI, CIP***),

în **original**

* **TAXA AFERENTĂ SERVICIULUI PRESTAT SE ACHITĂ LA SERVICIUL IMPOZITE SI TAXE DIN CADRUL PRIMĂRIEI**

După caz:

* **declaraţie dată în faţa ofiţerului de stare civilă, în situaţia în care ultima locuinţă comună declarată nu este aceeaşi cu domiciliul sau reşedinţa ambilor soţi înscrisă în actele de identitate**
* **livretul de familie.**

**Notă:**

* **În cazul cetăţenilor străini** certificatele de naştere trebuie să îndeplinească cerinţele de legalitate (să fie apostilate sau supralegalizate) conform convenţiilor internaţionale şi tratatelor încheiate între România şi statele al căror cetăţeni sunt.
* Cetăţenii români cu domiciliul în străinătate **(CRDS)** se legitimează cu paşaport;
* **Cetăţenii străini din UE** (Uniunea Europeană) **şi SEE** (Spaţiul Economic European) se legitimează cu documentul de identitate sau paşaport ;
* **Cetăţenii străini din statele terţe** se legitimează cu paşaportul emis de statul al căror cetăţeni sunt,în care să fie aplicată viza de intrare pe teritoriul României,viza trebuie să fie valabilă atât la data depunerii cererii cât şi la data eliberării certificatului de divorţ;
* **În cazul persoanelor care nu cunosc limba română**, depunerea cererii de divorţ se face în prezenţa unui traducător autorizat iar în cazul persoanelor surdomute, depunerea cererii de divorţ se face în prezenţa unui interpret autorizat.
* În acest context prin **locuinţă comună** se înţelege locul în care soţii au convieţuit împreună.